แบงก์ใหญ่ลดดอกเบี้ยแล้ว ‘กู้’ลงไม่มากฝากโดนเต็มที่
&#8220;บัวหลวงใบโพธิ์&#8221; ปรับดอกเบี้ยขากู้แค่ 0.125% ขาฝากลด 0.1-0.5% ตลาดพร้อมขยับตาม
20 ต.ค. 2555

“บัวหลวงใบโพธิ์” ปรับดอกเบี้ยขากู้แค่ 0.125% ขาฝากลด 0.1-0.5% ตลาดพร้อมขยับตาม
นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้ปรับลดอัตราดอกเบี้ยเงินกู้ทุกประเภทลง 0.125% ทำให้ดอกเบี้ยสินเชื่อลูกค้ารายใหญ่ชั้นดีประเภทเงินกู้แบบมีระยะเวลา (เอ็มแอลอาร์) ลดลงจาก 7.125% เหลือ 7% ดอกเบี้ยลูกค้ารายใหญ่ชั้นดีประเภทเงินเบิกเกินบัญชี (เอ็มโออาร์) ลดจาก 7.375% เป็น 7.25% และดอกเบี้ยลูกค้ารายย่อยชั้นดี (เอ็มอาร์อาร์) ปรับลดจาก 7.875% เป็น 7.75%
ขณะเดียวกันได้ปรับลดดอกเบี้ยเงินฝากประจำลงตั้งแต่ 0.125-0.5% โดยดอกเบี้ยเงินฝากประจำ 3 เดือน ปรับลดจาก 1.75-2.25% เป็น 1.752% เงินฝากประจำ 6 เดือน ลดจาก 2.125-2.625% เป็น 2-2.125% เงินฝากประจำ 12 เดือน ลดจาก 2.53% เป็น 2.5% เงินฝากประจำ 24 เดือน ลดจาก 3-3.125% เป็น 2.75% และเงินฝากประจำ 36 เดือน ลดจาก 33.25% เป็น 3% มีผลตั้งแต่วันที่ 22 ต.ค.นี้
ด้านนางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ กล่าวว่า ธนาคารได้ปรับลดอัตราดอกเบี้ยเงินกู้เอ็มแอลอาร์ลงจาก 7.125% มาอยู่ที่ 7% ขณะที่เงินกู้ประเภทอื่นยังไม่ปรับลดลง 
สำหรับดอกเบี้ยเงินฝากประจำนั้นปรับลดลง 0.10.5% โดยเงินฝากประจำ 1 เดือน วงเงิน 10 ล้านบาทขึ้นไป ลดจาก 2% เหลือ 1.9% เงินฝากประจำ 3 เดือน ลดจาก 1.85% เหลือ 1.75% เงินฝากประจำ 6 เดือน ลดจาก 2.3% เหลือ 2.15% เงินฝากประจำ 12 เดือน ลดจาก 2.75% เหลือ 2.5% เงินฝาก 24 เดือน ลดจาก 3.1% เหลือ 2.75% และเงินฝากประจำ 36 เดือน ลดจาก 3.25% เหลือ 2.75% มีผลวันที่ 20 ต.ค.นี้ 
นางกิตติยา โตธนะเกษม รองกรรมการผู้จัดการใหญ่อาวุโส ธนาคารกรุงไทย กล่าวว่า การลดดอกเบี้ยของธนาคารขนาดใหญ่คงมีผลให้ตลาดต้องปรับตัวไปในทิศทางเดียวกัน แต่กรุงไทยจะยังไม่ลดดอกเบี้ยตามในทันที เนื่องจากปัจจุบันดอกเบี้ยเอ็มอาร์อาร์ต่ำกว่าตลาด แต่จะหารือกันในสัปดาห์หน้า
นายจงรัก รัตนเพียร รองกรรมการผู้จัดการ ธนาคารกสิกรไทย กล่าวว่า จะมีการประชุมเพื่อพิจารณาอัตราดอกเบี้ยในสัปดาห์หน้า